[{"text_idx": "#000000", "text": "Estu volontulo en la oficejo de E@I!"}, {"text_idx": "#000001", "text": "Edukado@Interreto intencas inviti kvar novajn volontulojn \u2013 kandidatig\u0302u tuj!"}, {"text_idx": "#000002", "text": "G\u0302isdatigo: Ni denove havas unu liberan lokon en nia oficejo por nova volontul(in)o. Ni povas akcepti volontulon de ajna lando de Eu\u0306ropa Unio (krom Slovakio), Makedonio, Islando, Lih\u0302tens\u0302tejno, Norvegio au\u0306 Turkio. La volontulado dau\u0306ras maksimume 10 monatojn kaj povas komencig\u0302i jam en januaro 2016 (lau\u0306 interkonsento). Kandidatig\u0302u g\u0302is la 15-a de decembro 2015!"}, {"text_idx": "#000003", "text": "estas vojag\u0302ema, juna (18- g\u0302is 30-jara) esperantisto el eu\u0306ropunia au\u0306 najbara lando*?\ns\u0302atas aktive okupig\u0302i pri Esperantaj projektoj (ekz. organizado de arang\u0302oj au\u0306 evoluigo de interretaj projektoj) kaj volas helpi la disvastigadon de Esperanto?\ns\u0302atus dum 12 monatoj senpage log\u0302i en la Esperanta c\u0302efurbo de Slovakio kaj esti membro de internacia teamo, kiu c\u0302iutage laboras por Esperanto, en Esperanto?\ndeziras ekkoni Slovakion, g\u0302iajn kulturon kaj lingvon?\nvolas renkontadi esperantistojn el la tuta mondo kaj kunlaboradi kun ili?"}, {"text_idx": "#000004", "text": "Se jes, tiam ni invitas vin veni volontuli al la oficejo de E@I"}, {"text_idx": "#000006", "text": "Vi havas s\u0302ancon farig\u0302i volontulo kadre de la programo Eu\u0306ropa Volontula Servo (EVS)! Dum dek du monatoj vi rajtos sen ajnaj kostoj labori kune kun aliaj esperantistoj el diversaj landoj en la c\u0302efa sidejo de Edukado@Interreto en Partiza\u0301nske (Slovakio) kaj havos la okazon partopreni kaj mem kunorganizi diversajn Esperanto-arang\u0302ojn, seminariojn kaj konferencojn. Via tasko estos ankau\u0306 (kun nia helpo) organizi lingvo-kafejon por enlog\u0302antoj de la urbo, prezenti vian landon en lernejoj kaj edukaj centroj de la urbo kaj regiono, partopreni en la interretaj projektoj de E@I (ekz. lernu.net, deutsch.info, slovake.eu) kaj kunorganizi la venontjaran Universalan Kongreson de Esperanto en Slovakio. Tion farante, vi ekkonos novan landon kune kun g\u0302iaj kulturo, popolo kaj lingvo, kaj ricevos sperton de longtempa volontulado, kiu poste utilos al vi ekz. dum serc\u0302ado de laboro."}, {"text_idx": "#000007", "text": "La volontuloj de E@I en junio 2015"}, {"text_idx": "#000008", "text": "La lingvokafejo organizata c\u0302iumonate en Partiza\u0301nske"}, {"text_idx": "#000009", "text": "Vi povas trovi pli da informoj pri EVS c\u0302e la adreso: "}, {"text_idx": "#000010", "text": "La volontulo povos eklabori en Partiza\u0301nske ekde la 1-a de oktobro 2015, sed la daton ni eventuale povas ankorau\u0306 s\u0302ang\u0302i lau\u0306 interkonsento. Eu\u0306ropa Komisiono, la organizanto de Eu\u0306ropa Volontula Servo, provizas interalie:"}, {"text_idx": "#000012", "text": "Krom esperantumado vi ankau\u0306 povos konatig\u0302i kun aliaj eksterlandanoj, kiuj \u2013 same kiel vi \u2013 tiutempe estos eu\u0306ropaj volontuloj en Partiza\u0301nske kaj aliaj urboj de Slovakio. Ne perdu la s\u0302ancon kaj alig\u0302u al tiu c\u0302i aventuro \u2013 c\u0302ar en EVS eblas partopreni nur unufoje en la vivo!"}, {"text_idx": "#000013", "text": "Tre detalan gvidlibron pri la programo Erasmus+, al kiu apartenas la Eu\u0306ropa Volontula Servo estas, eblas trovi (en pluraj lingvoj) c\u0302e la adreso: "}, {"text_idx": "#000018", "text": "Jar-kompaso \u2013 planu novan jaron en Esperanto\nLingvemuloj kaj poliglotoj tutmondaj denove renkontig\u0302os en 2022 \u2013 kaj interrete kaj c\u0302eeste\nPolyglot Gathering revenas rete en 2022!\nPacon al Ukrainio, pacon al la mondo!"}, {"text_idx": "#000021", "text": "Jazyky na dlani \u2013 ako uc\u030cit\u030c inovati\u0301vne a efekti\u0301vne\nPoc\u030ci\u0301tac\u030c pre kaz\u030cde\u0301ho (Ba\u0301novce nad Bebravou)"}]